EkBass/fiwiki-20250220-pages-articles huggingface dataset:
Dwight King

Dwight King (s. 5. heinäkuuta 1989 Meadow Lake, Saskatchewan, Kanada) on kanadalainen jääkiekkoilija, joka pelaa KHL-joukkue Avtomobilist Jekaterinburgissä. Hän on voittanut Stanley Cupin vuonna 2012 ja 2014 pelatessaan Los Angeles Kingsissä. King kuuluu taustaltaan métis-kansaan. == Ura == Los Angeles Kings varasi Kingin vuoden 2007 varaustilaisuudessa numerolla 109. Hän pelasi vuosina 2004–2009 viisi kautta Lehtbridge Hurricanesissa. King pelasi ensimmäisen ammattilaisottelunsa kaudella 2009–2010 ECHL-joukkue Ontario Reignissä sekä AHL-joukkue Manchester Monarchsissa. King aloitti kauden 2010–2011 AHL:ssä, mutta hänet kutsuttiin 16. marraskuuta 2010 Kingsiin loukkaantuneen Oleksi Ponikarovskyin tialle. Hän pelasi ensimmäisen NHL-ottelunsa 17. marraskuuta Columbus Blue Jacketsia vastaan. Ensimmäisen maalinsa NHL:ssä King teki 12. helmikuuta 2012 Dallas Starsia vastaan. Hän teki samana vuonna pudotuspeleissä viisi maalia, kun Kings voitti ensimmäisen Stanley Cupinsa. 24\. lokakuuta 2013 King teki ensimmäisen hattutemppunsa Phoenix Coyotesia vastaan. King voitti Los Angelesissa toisen Stanley Cupinsa, kun joukkue voitti New York Rangersin 13. kesäkuuta 2014. King ja Los Angeles solmivat 30. heinäkuuta 2014 kolmen vuoden mittaisen jatkosopimuksen, jonka arvo on 5.95 miljoonaa dollaria. == Tilastot == 2009–2010 Manchester Monarchs AHL 52 10 16 26 42 16 2 7 9 4 Ontario Reign ECHL 20 4 5 9 9 – – – – – 2010–2011 Los Angeles Kings NHL 6 0 0 0 2 – – – – – Manchester Monarchs AHL 72 24 28 52 58 7 2 3 5 2 2011–2012 Los Angeles Kings NHL 27 5 9 14 10 20 5 3 8 13 Manchester Monarchs AHL 50 11 18 29 20 – – – – – 2012–2013 Los Angeles Kings NHL 47 4 6 10 11 18 2 3 5 2 Manchester Monarchs AHL 28 5 12 17 13 – – – – – 2013–2014 Los Angeles Kings NHL 77 15 15 30 18 26 3 8 11 20 2014–2015 Los Angeles Kings NHL 80 13 13 26 21 – – – – – 2015–2016 Los Angeles Kings NHL 47 7 6 13 24 5 0 1 1 2 2016–2017 Los Angeles Kings NHL 63 8 7 15 10 – – – – – Montreal Canadiens NHL 17 1 0 1 2 6 0 0 0 0 2017–2018 Avtomobilist Jekaterinburg KHL 49 6 8 14 12 3 0 1 1 4 2018–2019 Graz 99ers EBEL 54 10 32 42 16 10 1 2 3 0 7 kautta yhteensä NHL 365 53 56 109 98 75 10 15 25 37 == Lähteet == * * * === Viitteet === Luokka:Vuonna 1989 syntyneet Luokka:Elävät henkilöt Luokka:Los Angeles Kingsin varaamat pelaajat Luokka:Kanadalaiset jääkiekkoilijat
Meliton Sardeslainen

__NOTOC__ Meliton Sardeslainen (; k. n. 180) oli Sardeen piispa ja kristillinen kirjailija, jota kunnioitetaan kirkkoisänä. Melitonin elämästä tiedetään vain vähän. Eusebios Kesarealaisen mukaan Meliton (ja tämän seurakunta) kuuluivat kvartodesimaaneihin, toisin sanoen he viettivät pääsiäistä Nisán-kuun 14. päivänä eli samaan aikaan kuin juutalaiset, eikä sitä seuraavana sunnuntaina kristittyjen enemmistön tavoin.Eusebios: Kirkkohistoria V.24. Meliton kirjoitti lukuisia teologisia teoksia. Niistä lähes kaikki ovat kadonneet ja tunnetaan vain Eusebioksen Kirkkohistoriassa olevien mainintojenEusebios: Kirkkohistoria IV.26. ja katkelmien kautta. Ainoa nykyaikaan säilynyt teos on Pääsiäisen salaisuus (Peri paskha, "Pääsiäisestä") noin vuodelta 166 tai 167. Se on varhaisin nykyaikaan säilynyt pääsiäissaarna.Thurén, Jukka: "Alkusana". Teoksessa Meliton 1968, s. 5–22. == Lähteet == == Kirjallisuutta == === Suomennetut teokset === * == Aiheesta muualla == * Kirby, Peter (toim.): Fragments of Melito of Sardis. Early Christian Writings. Luokka:Kirkkoisät Luokka:Piispat
Frendit (9. tuotantokausi)

Frendien yhdeksättä tuotantokautta alettiin esittää Yhdysvalloissa 26. syyskuuta 2002 ja se jatkui 15. toukokuuta 2003 saakka. Tuotantokausi koostuu 24 jaksosta, joihin sisältyy myös kauden kaksiosainen päätösjakso. Tuotantokauden pääosissa jatkavat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller. Frendien yhdeksättä tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin tiistai-iltana 7. lokakuuta 2003 puoliyhdeksän ohjelmapaikalla. Sarja jatkoi korkeiden katsojalukujen keräämistä yhdeksännellä kaudella, vaikka luvut laskivat hieman edellisestä kaudesta. Tuotantokausi keräsi keskimäärin runsaat 21 miljoonaa katsojaa jaksoa kohden, ja se oli Yhdysvaltain television kolmanneksi katsotuin televisiosarja kaudella 2002–2003. Katsotumpia olivat C.S.I. (26,1 miljoonaa) ja Joe Millionaire (22,8 miljoonaa katsojaa). == Juoni == Monica ja Chandler yrittävät saada lasta, mutta saavat tietää olevansa hedelmättömiä. Phoebe alkaa tapailla Mike Hannigania, johon hän tutustuu Joeyn järjestämillä sokkotreffeillä. Rachel ja hänen vastasyntynyt tyttärensä Emma muuttavat Rossin luota Joeyn luokse. Kauden kuluessa Rachel huomaa ihastuneensa Joeyhin. Ross puolestaan rakastuu paleontologi Charlieen, joka kuitenkin seurustelee Joeyn kanssa. Kauden päätösjaksossa ystävykset matkustavat Barbadokselle, jossa järjestetään paleontologien konferenssi, jonka puhujaksi Ross on päässyt. Kauden lopussa Charlie ja Ross päätyvät yhteen, kuten myös Rachel ja Joey. == Näyttelijät == === Pääosissa === * Jennifer Aniston – Rachel Green * Courteney Cox – Monica Geller * Lisa Kudrow – Phoebe Buffay * Matt LeBlanc – Joey Tribbiani * Matthew Perry – Chandler Bing * David Schwimmer – Ross Geller === Sivuosissa === * James Michael Tyler – Gunther * Paul Rudd – Mike Hannigan * Hank Azaria – David * Aisha Tyler – Charlie Wheeler * Dermot Mulroney – Davin Mitchell * Phill Lewis – Steve Muita sivuhenkilöitä: * Maggie Wheeler – Janice Goralnik, Chandlerin ex-tyttöystävä * Elliott Gould – Jack Geller, Monican ja Rossin isä * Christina Pickles – Judy Geller, Monican ja Rossin äiti * Christina Applegate – Amy Green, Rachelin sisko * Freddie Prinze Jr. – Sandy, Emman lastenhoitaja * Selma Blair – Wendy, Chandlerin työkaveri Tulsassa * John Stamos – Zach, Chandlerin työkaveri == Jaksot == ::Katso myös Luettelo televisiosarjan Frendit jaksoista № Alkuperäinen nimi Suomenkielinen nimi (DVD) Suomenkielinen nimi (TV) Ensiesitys Yhdysvalloissa Ensiesitys Suomessa Katsojia (USA; milj.) == Lähteet == Luokka:Frendit-tuotantokaudet
Scott Wilson

Scott Wilson (29. maaliskuuta 1942 – 6. lokakuuta 2018) oli yhdysvaltalainen näyttelijä. Hän näytteli useissa elokuvissa, kuten Yön kuumuudessa, Kuolemaantuomittu ja Pearl Harbor. Wilson esitti myös Hershel Greenea televisiosarjassa The Walking Dead vuosina 2011–2014 ja 2018. Vuonna 1981 Wilson sai miessivuosan Golden Globe -ehdokkuuden roolistaan elokuvassa Yhdeksäs aisti. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1942 syntyneet Luokka:Vuonna 2018 kuolleet
Passarowitzin rauha

Passarowitzin rauha oli rauhansopimus, joka allekirjoitettiin Požarevacissa (, , ) Osmanien valtakunnassa 21. heinäkuuta 1718. Allekirjoittaneet osapuolet olivat Osmanien valtakunta sekä Habsburgien Itävalta ja Venetsian tasavalta. Se päätti Venetsian-Turkin sodan 1714–1718, jossa osmanit olivat menestyneet Kreikassa ja Kreetalla käydyissä taisteluissa sekä Itävallan-Turkin sodan 1716–1718, jossa osmanit olivat kärsineet tappion Petrovaradinin taistelussa 1716 Eugen Savoijilaisen johtamia itävaltalaisia vastaan. Rauha heijasteli sotilaallista tilannetta. Osmanien valtakunta menetti Baanaatin ja kaakkoisosan Syrmiasta, keskisen osan nykypäivän Serbiasta (alueet Belgradista Kruševacin eteläpuolelle) ja vähä-Valakian eli Oltenian Itävallalle. Venetsia taas joutui luovuttamaan osmaneille tuolloin Moreana tunnetun Peloponnesoksen, jonka se sai Karlowitzin rauhassa, sekä viimeiset Kreetalla sijainneet asemansa, saaden itselleen vain Jooniansaaret (myös osmanien miehittämän Kytheran) sekä mantereelta Epeirokseen kuuluneet Prevezan ja Artan kaupungit. Dalmatiasta Venetsia sai myönnytyksinä Sinjin, Imotskiin and Vrgoracin. Rauhansopimuksen seurauksena Habsburg saattoi palauttaa hallintonsa laajalti nykypäivän Serbiaa vastaavalle alueelle, jota se oli tilapäisesti miehittänyt Suuren turkkilaissodan aikana 1688–1699 ja perustaa Serbian kuningaskunnan kruununmaaksi. Samoin Temeswarin baanaatti perustettiin Habsburgin kruununmaaksi. Uuden vuosina 1735–1739 käydyn Itävallan ja Turkin välisen sodan jälkeen solmitussa Belgradin rauhassa Osmanien valtakunta sai itselleen takaisin Bosnian pohjoisosan, Habsburgien Serbian ja eteläiset osat Temeswarin baanaatista sekä vähä-Valakian. Luokka:Rauhansopimukset Luokka:Itävallan sodat Luokka:Osmanien valtakunnan sodat Luokka:Unkarin historia Luokka:1700-luvun kansainväliset sopimukset Luokka:1718
Eero Mäkinen (opettaja)

Eero Mäkinen (8. kesäkuuta 1845 Alavus – 4. kesäkuuta 1902 Sortavala) oli suomalainen opettaja, käsityöopetuksen kehittäjä ja tehtailija. Mäkisen vanhemmat olivat räätäli Heikki Kuoppamäki ja Sofia Nygård. Mäkinen kävi Jyväskylän seminaarin ja tuli kansakoulunopettajaksi Alavudelle. Hän perehtyi erityisesti käsityönopetukseen ja pääsi Uno Cygnaeuksen tuella opintomatkalle Saksaan. Mäkinen nimitettiin 1880 Sortavalan seminaarin piirustuksen ja käsityön lehtoriksi. Käsityömallien ja työkalujen valmistamiseksi hän perusti Myllykylään puusepäntehtaan, jossa alkoi myös ensimmäisenä Suomessa valmistaa harmoneja. Siellä toimi lisäksi Suomen ensimmäinen käsityön opettajien valmistuslaitos. Mäkinen oli Itä-Karjalan maanviljelysseuran pitkäaikainen sihteeri. Mäkisen puoliso vuodesta 1870 oli Maria Emilie Stenbäck (k. 1931). Ministeri, kansanedustaja, filosofian tohtori ja vuorineuvos Eero Mäkinen (1886–1953) oli heidän poikansa, samoin kuin sukunimensä isänsä kotitalon mukaan muuttanut kotiteollisuusmies ja kansanedustaja Lauri Kuoppamäki (1877–1935). Heidän tyttärensä taas oli suomentaja Maija (Maiju) Halonen (1873–1944). ==Lähteet== ==Aiheesta muualla== * Kuoppamäki, Riitta 2008. Etevä Eero Mäkinen. Seminaarinlehtori ja käsityöläistehtailija 1800-luvun lopun Sortavalassa. 521 s. Omakustanne 2008 ISBN 978-952-92-4320-4 * Yrjö Blomstedt: Eero Mäkinen. Syntyi 8 VI 1845 — kuoli 4 VI 1902. Suomen teollisuuslehden Kotitaide, elokuu 1902, s. 52–54. Luokka: Suomalaiset opettajat Luokka: Suomalaiset elinkeinoelämän vaikuttajat Luokka: Suomalaiset yrittäjät Luokka:Vuonna 1845 syntyneet Luokka:Vuonna 1902 kuolleet
I’m Not Justin Bieber Bitch

I'm Not Justin Bieber Bitch on ruotsalaisartisti Güntherin kappale. Sen julkaisi Stockhouse Records artistin yhdeksäntenä singlenä 27. marraskuuta 2013. Sen tuottajana toimi Petter Tillberg. Kappaleen julkaisun myötä artisti itse on kertonut Aftonbladetin haastattelussa vaihtaneensa myös tyylisuuntaansa. Kappaleeseen liittyvä musiikkivideo julkaistiin videopalvelu YouTubessa 25. helmikuuta 2014. ==Kappalelista== # ==Lähteet== Luokka:Vuoden 2013 kappaleet Luokka:Güntherin kappaleet
G.U.Y.

G.U.Y. (akronyymi lauseelle Girl Under You) on yhdysvaltalaisartisti Lady Gagan kappale hänen kolmannelta, vuonna 2013 ilmestyneeltä Artpop- studioalbumilta. Kappaleen sanoitti sekä tuotti Gaga ja Zedd. Se debytoi radioissa albumin kolmantena singlenä 28. maaliskuuta 2014. Musikaalisesti se on elektroninen tanssimusiikki-kappale, joka sisältää elementtejä industrialista, R&B;:stä, sekä housemusiikista. ==Kappalelista== Digital download * 1. "G.U.Y." – 3:52 Streaming – remixes * 1. "G.U.Y." (KDrew remix) – 4:43 * 2. "G.U.Y." (Rami Samir Afuni remix) – 4:22 * 3. "G.U.Y." (Wayne G Throwback Anthem) – 7:51 * 4. "G.U.Y." (Lovelife remix) – 3:12 ==Lähteet== Luokka:Lady Gagan kappaleet Luokka:Vuoden 2013 kappaleet
Jarno Majamaa

Jarno Majamaa (s. 12. toukokuuta 1989) on suomalainen futsalpelaaja, joka edustaa Futsal-Ykkösessä pelaavaa FC Raumaa. Majamaan kasvattajaseura on Mouhijärven Malli, ja hän on edustanut myös Hämeenkyrön Apasseja ja Ylöjärven Ryhtiä.ilvesfs.fi Majamaa on voittanut Ilveksessä viisi Suomen- mestaruutta.fcraumafutsal.blogspot.fi Suomen futsalmaajoukkueessa hän on pelannut seitsemän ottelua ja tehnyt kaksi maalia. 177 senttimetriä pitkä Majamaa tunnetaan tarkasta ja voimakkaasta laukauksestaan. == Lähteet == Luokka:Suomalaiset futsalpelaajat Luokka:Vuonna 1989 syntyneet Luokka:Elävät henkilöt
Juhana Jyrkiäinen

Juhana Jyrkiäinen (s. 4. huhtikuuta 1990) on suomalainen futsalpelaaja, joka edustaa Futsal-liigassa pelaavaa Akaa Futsalia. Jyrkiäinen on noussut myös Suomen futsalmaajoukkueen avainpelaajiin. Hän on tehnyt 63 maaottelussa 24 maalia . Urallaan aiemmin Jyrkiäinen on pelannut 2012-2018 Ilves FS:issa, jossa hän oli mukana voittamassa Suomen mestaruutta kolmesti (2012-2014), sekä tamperelaisessa AC Estudiantesissa. Jyrkiäinen valittiin helmikuussa 2020 futsal-liigan kuukauden pelaajaksi. Jyrkiäinen toimii myös jalkapallo- ja futsal-erotuomarina. == Lähteet == Luokka:Suomalaiset futsalpelaajat Luokka:Vuonna 1990 syntyneet Luokka:Elävät henkilöt
Euroliiga-kausi 2013–2014

Kausi 2013–2014 oli neljästoista kausi, jolloin pelattiin ULEB-liiton järjestämä kansainvälinen koripalloturnaus. Edelliskauden mestarina kauteen lähti Olympiakos BC. Kauden final four järjestetään Milanossa sijaitsevalla Mediolanum Forumilla. == Joukkueet == * FC Barcelona * Real Madrid * Caja Laboral * Unicaja Málaga * Galatasaray SK * Efes Pilsen * Fenerbahçe * Montepaschi Siena * Olimpia Milano * Brose Baskets * FC Bayern München * Olympiakos BC * Panathinaikos BC * BC Žalgiris * BC Lietuvos Rytas * TsSKA Moskova * Lokomotiv Kuban * JSF Nanterre * Strasbourg IG * KK Partizan * KK Crvena zvezda * Maccabi Tel Aviv BC * Basket Zielona Góra * BK Budivelnyk Kiova == Tulokset == === Karsintasarja === {{Turnauspuu8 pronssiotteluton | | Pallacanestro Varese|74| Oldenburg|79 | | BC Lietuvos Rytas|80| BK VEF Rīga|71 | | ČEZ Nymburk|78| Banvit BK|87 | | Himki BK|79| Base Oostende|90 | | Oldenburg|87| BC Lietuvos Rytas|99 | | Banvit BK|80| Base Oostende|82 | | BC Lietuvos Rytas|75| Base Oostende|66 }} === Lohkovaihe === ==== A-lohko ==== Joukkue O V H K+ K– Koriero Keskinäiset 1\. Fenerbahçe 10 8 2 849 749 +100 2\. TsSKA Moskova 10 7 3 732 676 +56 1–1 (+5) 3\. FC Barcelona 10 7 3 786 736 +50 1–1 (–5) 4\. KK Partizan 10 3 7 668 715 –47 1–1 (+29) 5\. JSF Nanterre 10 3 7 682 752 –70 1–1 (–29) 6\. Budivelnyk Kiova 10 2 8 737 832 –95 ==== B-lohko ==== Joukkue O V H K+ K– Koriero Keskinäiset 1\. Real Madrid 10 10 0 889 652 +237 2\. Emporio Armani Milano 10 5 5 742 762 −20 1–1 (+5) 3\. Žalgiris Kaunas 10 5 5 743 768 −25 1–1 (–5) 4\. Anadolu Efes 10 4 6 741 767 (–26) 5\. Brose Baskets 10 3 7 756 829 −73 1–1 (+3) 6\. Strasbourg IG 10 3 7 705 798 −93 1–1 (–3) ==== C-lohko ==== Joukkue O V H K+ K– Koriero Keskinäiset 1\. Olympiakos BC 10 10 0 812 734 +78 2\. Galatasaray Liv Hospital 10 6 4 700 725 –25 3\. Unicaja Málaga 10 5 5 756 712 +44 4\. FC Bayern München 10 4 6 818 791 +27 5\. Montepaschi Siena 10 3 7 674 706 –32 6\. Stelmet Zielona Góra 10 2 8 707 799 –92 ==== D-lohko ==== Joukkue O V H K+ K– Koriero Keskinäiset 1\. Maccabi Electra Tel Aviv 10 8 2 764 711 +53 2\. Laboral Kutxa 10 6 4 767 754 +13 1–1 (+12) 3\. Lokomotiv Kuban 10 6 4 740 729 +11 1–1 (–12) 4\. Panathinaikos BC 10 5 5 768 736 +32 5\. Crvena Zvezda Telekom 10 4 6 804 779 +25 6\. Lietuvos Rytas 10 1 9 686 820 –134 == Kuukauden pelaajat == * Lokakuu: Nikola Mirotić (Real Madrid) * Marraskuu: Derrick Brown (Lokomotiv Kuban) * Joulukuu: Stratos Perperoglou (Olympiakos) * Tammikuu: Nenad Krstić (TsSKA Moskova) * Helmikuu: Ante Tomić (FC Barcelona) * Maaliskuu: Ante Tomić (FC Barcelona) == Aiheesta muualla == *Virallinen kotisivu Luokka:Euroliiga-kaudet Luokka:Koripallosarjojen kausi 2013–2014/2014
Tylppä kulma

Tylppä kulma tarkoittaa geometriassa kulmaa, joka ei mahdu suoran kulman sisälle, mutta joka mahtuu oikokulman sisälle, eli on suuruudeltaan 90° ja 180° väliltä. Suorakulma tai oikokulma eivät ole tylppiä kulmia. Tylppä kulma kuuluu terävän kulman kanssa koveriin kulmiin, jotka ovat pienempiä kuin oikokulma. Tylpän kulman suplementtikulma on terävä kulma ja sen eksplementtikulma on kupera kulma. == Esimerkkejä == * Tylppäkulmaisessa kolmiossa voi olla vain yksi tylppä kulma. * Kaksi suoraa leikkaavat toisensa aina terävässä kulmassa, mutta sen vieruskulma on tylppä kulma. == Tylppien kulmien mitta-arvoja == Riippuen käytettävästä mitta-asteiksosta, tylppä kulma α on suuruudeltaan * 90^\circ < \alpha < 180^\circ (asteina), kun täysi kulma on 360°. * 100 < \alpha < 200 gon, kun täysi kulma on 400 gon. * \tfrac{\pi}{2} < \alpha < \pi (rad), kun täysi kulma on 2\pi. == Trigonometriset arvot == Kun α on tylppä kulma, saavat trigonometriset funktiot seuraavia arvoja (lähde kaikissa ): * 0 < \sin \alpha < 1. * -1 < \cos \alpha < 0. * -\infty < \tan \alpha < 0. * -\infty < \cot \alpha < 0. * -\infty < \sec \alpha < -1. * 1 < \csc \alpha < \infty. == Katso myös == * nollakulma *täysi kulma. == Lähteet == === Viitteet === Luokka:Kulma
Top-down-turbulenssi

Top-down turbulenssi on voimakasta turbulenssia, jota saattaa esiintyä etenkin konvektio- ja ukkospilvissä, mutta myös kerrospilvissä, missä nettoulossäteily jäähdyttää pilven yläosaa Hannu Savijärvi ja Timo Vihma, 2001. Rajakerroksen fysiikka I. Helsingin yliopisto, Meteorologian laitos. Tämän seurauksena ilma pilven yläosassa jäähtyy ja kylmät ilmalohkareet vajoavat alaspäin ns. top- down turbulenssina. Lentokoneessa ilmiön voi havaita ravisteluna laskeuduttaessa tai noustessa kerrospilven huipun läpi. == Lähteet == Luokka:Meteorologia
Kovera kulma

Kovera kulma tarkoittaa geometriassa kulmaa, joka mahtuu oikokulman sisälle, eli on suuruudeltaan alle 180°. Koveria kulmia ovat sekä terävät että tylpät kulmat ja suora kulma. Oikokulma ei ole kovera kulma. File:Angulo000.svg|Nollakulma File:Angulo045.svg|Terävä kulma File:Angulo090.svg|Suora kulma File:Angulo120.svg|Tylppä kulma Koveran kulman suplementtikulma on kovera kulma ja sen eksplementtikulma on kupera kulma. == Koverien kulmien mitta-arvoja == Riippuen käytettävästä mitta-asteikosta, kovera kulma α on suuruudeltaan * 0^\circ \le \alpha < 180^\circ (asteina), kun täysi kulma on 360°. * 0 \le \alpha < 200 gon, kun täysi kulma on 400 gon. * 0 \le \alpha < \pi (rad), kun täysi kulma on 2\pi. == Trigonometriset arvot == Kun α on kovera kulma, saavat trigonometriset funktiot seuraavia arvoja (lähde kaikissa ): * 0 \le \sin \alpha < 1. * -1 < \cos \alpha \le 1. * -\infty < \tan \alpha < \infty. * -\infty < \cot \alpha < \infty. * -\infty < \sec \alpha < -1 tai 1 \le \sec \alpha < \infty * 1 < \csc \alpha < \infty. == Katso myös == * nollakulma == Lähteet == === Viitteet === Luokka:Kulma
Kirkkaan ilman turbulenssi

Kirkkaan ilman turbulenssia muodostuu, kun erisuuntaiset tai eri nopeudella etenevät ilmamassat kohtaavat toisensa ja sekoittuvat. Sitä tavataan ylätroposfäärissä noin 6–15 kilometrin korkeudella useimmiten voimakkaiden suihkuvirtausten yhteydessä. Kirkkaan ilman turbulenssia on mahdotonta nähdä silmällä ja vaikea havainnoida tavanomaisilla säätutkilla, minkä vuoksi lentoliikenteen on vaikea erottaa kyseisiä kohtia. Optisesti turbulenssia voidaan kuitenkin havainnoida esimerkiksi lidareilla, joilla voidaan mitata turbulenssin ominaisuuksia enintään yhdeksän kilometrin korkeudelle asti maanpinnasta. == Lähteet == * Stull, Roland B. (1988) An Introduction to Boundary Layer Meteorology, Kluwer Academic Publishers, ISBN 90-277-2768-6 === Viitteet === == Aiheesta muualla == * Mitä on turbulenssi ja heitteinen sää? Finnair-blogi 29.5.2009. Web Archive 23.4.2014. Luokka:Meteorologia
Purchase

Purchase on vauras kylä () Yhdysvalloissa New Yorkin osavaltion Westchesterin piirikunnassa, Harrisonin kunnassa (). Siellä toimii New Yorkin osavaltionyliopistoon (SUNY) kuuluva college, joka perustettiin vuonna 1967. Monilla yhtiöillä, kuten Mastercardilla ja PepsiColla on pääkonttorinsa Purchasessa. Kylän varhaiset asukkaat olivat kveekareita. == Lähteet == Luokka:New Yorkin kunnallishallinnottomat alueet Luokka:Westchesterin piirikunta
Turun uimahalli

Turun uimahalli eli Iskerin uimahalli Turussa oli vuonna 1954 valmistunut uimahalli, joka sijaitsee arkkitehti Erik Bryggmanin suunnittelemien Turun ylioppilastalojen yhteydessä Rehtorinpellonkadulla. Bryggman suunnitteli myös uimahallin. Rakennuksen yläkerrassa on liikuntahalli. Halli on Turun ensimmäinen ja Suomen neljänneksi vanhin yleisökäyttöön tarkoitettu sisäuimahalli. Uimahallin rakennustamiskustannukset jakaantuivat Turun yliopiston ylioppilaskunnan, Turun kaupungin ja valtion kesken. Ylioppilastalojen kiinteistöt ovat nykyään Turun ylioppilaskyläsäätiön omistuksessa. Hallin toiminnasta vastanneen yhtiön mukaan toiminta jäi määräämättömän pituiselle tauolle tammikuussa 2022 remontin vuoksi. Uimahallissa ei vietetä kesätaukoa. Hallissa on 25 metrin allas ja vain yhdet puku- ja pesutilat, joten miehet ja naiset uivat vuoropäivinä. Alkuaikoina uimahallissa ei saanut käyttää uima-asuja, joiden käyttö on sittemmin sallittu. Kaavaillusta pakosta luovuttiin vielä vuonna 2010. Vuoden 2014 lokakuun viimeisellä viikolla uima-asujen käyttö tuli pakolliseksi, halliyrittäjän mukaan syynä on allastilan kameravalvonta ja se, että hallissa uivat opiskelijat ovat vieroksuneet alastonuinnin sallimista. Uimahallia hoitaa yrittäjä. Ensimmäinen hallin vuokraaja Erkki Suvanto hoiti tehtävää vuoteen 1988, hänen jälkeensä hallitoiminnasta on vastasi entinen kymmenottelija Johannes Lahti. Vuodesta 2009 lähtien hallitoiminnasta on vastannut Turun Uimahalli Oy. == Lähteet == == Aiheesta muualla == *Turun uimallin www-sivut *Turun uimahalli Tylkkärissä *Mikä on Suomen toiseksi vanhin yleinen uimahalli? Luokka:Turun uimahallit Luokka:Erik Bryggmanin suunnittelemat rakennukset Luokka:I kaupunginosa
Kaarinan uimahalli

Kaarinan uimahalli on Kaarinassa sijaitseva uimahalli, jonka yhteydessä toimii myös kuntosali. Uimahalli on Kaarinan kaupungin ylläpitämä, ja se on valmistunut vuonna 1971. == Lähteet == ==Aiheesta muualla== *http://www.kaarina.fi/liikunta_ja_ulkoilu/fi_FI/uimahalli_/ Luokka:Suomen uimahallit Luokka:Kaarinan rakennukset ja rakennelmat Luokka:Kaarinan urheilu
Frendit (8. tuotantokausi)

Frendien kahdeksatta tuotantokautta alettiin esittää Yhdysvalloissa 27. syyskuuta 2001 ja se jatkui 16. toukokuuta 2002 saakka. Tuotantokausi koostuu 24 jaksosta, joihin sisältyy myös kauden kaksiosainen päätösjakso. Tuotantokauden päähenkilöinä ovat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller. Frendien kahdeksatta tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin tiistai-iltana 3. syyskuuta 2002. Sarjan katsojaluvuissa tapahtui huomattavasti nousua kahdeksannella kaudella. Tuotantokausi keräsi keskimäärin 24,5 miljoonaa katsojaa jaksoa kohden, ja se oli Yhdysvaltain television katsotuin televisiosarja kaudella 2001–02. == Juoni == Tuotantokauden alussa Rachel kertoo Rossille olevansa raskaana ja hän synnyttää lapsen kauden kaksiosaisessa päätösjaksossa. Lapsesta huolimatta Ross ja Rachel päättävät jatkaa ystävinä. Ross tapailee kauden aikana Monaa, mutta huomaa, että seurustelu ja tuleva vauva ovat huono yhtälö. Rachel ja Joey asuvat yhdessä kämppiksinä, mutta Joey tajuaa olevansa rakastunut Racheliin, joka ei kuitenkaan tunne samalla tavalla. == Näyttelijät == === Pääosissa === * Jennifer Aniston – Rachel Green * Courteney Cox – Monica Geller * Lisa Kudrow – Phoebe Buffay * Matt LeBlanc – Joey Tribbiani * Matthew Perry – Chandler Bing * David Schwimmer – Ross Geller === Sivuosissa === * James Michael Tyler – Gunther * Bonnie Somerville – Mona * Elliott Gould – Jack Geller * Christina Pickles – Judy Geller * Eddie Cahill – Tag Jones Muita sivuhenkilöitä: * Maggie Wheeler – Janice Hosenstein, Chandlerin ex-naisystävä * Marlo Thomas – Sandra Green, Rachelin äiti * Sean Penn – Eric, Ursulan miesystävä * Alec Baldwin – Parker, Phoeben yli-innokas miesystävä * Ron Leibman – Leonard Green, Rachelin isä * June Gable – Estelle Leonard, Joeyn manageri * Brad Pitt – Will Colbert, Rossin kouluaikainen ystävä * Johnny Messner – Kash, Joeyn näyttelijäkollega * Eddie McClintock – Clifford 'Cliff' Burnett, sairaalan potilas, johon Phoebe on ihastunut == Jaksot == ::Katso myös Luettelo televisiosarjan Frendit jaksoista {| class="wikitable" style="width: 100%; margin-right: 0;" |- ! style="background: #0072bb; color: #ffffff;"| № ! style="background: #0072bb; color: #ffffff;"| Alkuperäinen nimi ! style="background: #0072bb; color: #ffffff;"| Suomenkielinen nimi (DVD) ! style="background: #0072bb; color: #ffffff;"| Suomenkielinen nimi (TV) ! style="background: #0072bb; color: #ffffff;"| Ensiesitys Yhdysvalloissa ! style="background: #0072bb; color: #ffffff;"| Ensiesitys Suomessa ! style="background: #0072bb; color: #ffffff;"| Katsojia (USA; milj.) |- |} == Lähteet == Luokka:Frendit-tuotantokaudet
Käyttölaina

Käyttölaina on Suomessa nimitys tavalle ottaa sellaista velkaa, joka on korvannut vanhat pienlainat vuonna 2013 voimaan tulleen pienlainoja säätelevän lakiuudistuksen myötä. == Käyttölainojen ominaispiirteitä == Nykyiset käyttölainat ovat rinnastettavissa ominaisuuksiltaan kulutusluottoihin. Käyttölainan hakeminen tapahtuu tyypillisesti verkkohakemuksella tai tekstiviestitse. Käyttölaina eroaa kulutusluotoista ja pienlainoista siten, että nostat luottolimiittisi puitteissa rahaa tilillesi, jolloin maksat korkoa luottoyhtiölle ainoastaan käyttämästäsi summasta, etkä koko luotosta. Tyypillisesti käyttölainojen takaisinmaksuajat ovat 6–12 kuukautta. Lainaa lyhennetään luottoyhtiölle kuukausittain käyttösumman mukaan. Käyttölainojen summat vaihtelevat muutamasta sadasta eurosta useampaan tuhanteen euroon saakka. Käyttölainaa voidaan luonnehtia myös eräänlaiseksi virtuaaliseksi luottokortiksi. Henkilölle myönnetään tietyn suuruinen luottoraja, jonka puitteissa henkilö voi nostaa rahaa tilillensä ja maksaa korkoa ainoastaan käyttämästäsi summasta. Käyttölainoja voidaan myöntään yli 18-vuotiaille Suomen kansalaisille, joilla ei ole Suomen Asiakastieto Oy:n rekisterissä maksuhäiriömerkintää. Käyttölainoja myönnetään ilman erillisia vakuuksia. Pikalainoja säätelevan lakimuutoksen myötä panttilainaaminen ja käyttölainat ovat kasvattaneet suosiotaan.Panttilainaamoissa eletään nyt kulta-aikaa, Yle uutiset Käyttölainaa myöntävät yritykset ovat velvollisia liittymään luotonantajarekisteriin.Kuluttajaluotot , Avi.fi == Lähteet == == Aiheesta muualla == * http://www.talouselama.fi/uutiset/kielto+tulee++pikavipit+alkavat+etsia+luovia+keinoja/a2163039 Luokka:Rahoitus
Ukrinform

Ukrinform () on Ukrainan valtion omistama uutis- ja tietotoimisto. Se on perustettu vuonna 1918. Ukrinformin on Ukrainan vanhin ja suurin uutistoimisto. Sen kotipaikka on Kiova, mutta toimintaa on maan kaikilla alueilla sekä 11 maassa ulkomailla. Toisen maailmansodan jälkeen Ukrinfromin arkistot siirrettiin Kiovasta Moskovaan, mutta niitä ei ole palautettu Neuvostoliiton hajoamisen jälkeen. Yhtiö ylläpitää Ukrainan suurinta valokuva- arkistoa. Ukrinform tuottaa ilmoituksensa mukaan päivittäin yli 300 uutista, arviota, haastattelua, valokuvaa tai uutisgrafiikaa. Osan uutisistaan ja analyyseistään tietotoimisto julkaisee verkkosivustollaan ukrainaksi, venäjäksi, englanniksi ja saksaksi. Ukrinform toimii myös monen sosiaalisen median kanavan kautta. == Lähteet == Luokka:Ukrainalaiset viestimet Luokka:Uutistoimistot
Lahden Seudun Kehitys Ladec

Lahden Seudun Kehitys Ladec on Lahden seudun elinkeinoyhtiö, jonka rahoittajakuntia ovat Asikkala, Hartola, Hollola, Iitti, Lahti, Orimattila ja Padasjoki. Yrityksellä on runsas 30 työntekijää ja yhtiön liikevaihto on noin 3,5 milj. euroa (2019)Lahden Seudun Kehitys LADEC Oy, Fonecta Finder. Ladec aloitti toimintansa 1.1.2013, kun Lahden tiede- ja yrityspuisto Oy:n, Lahden alueen uusyrityskeskus ry:n toiminnot sekä osa Lahden alueen kehittämisyhtiö Oy Lakesin toiminnoista yhdistettiinLahden uuden elinkeinoyhtiön nimeksi Lahden Seudun Kehitys LADEC Oy, Lahden kaupungin uutinen 19.12.2012 . Ladec kehittää Lahden seudun elinkeinoelämän kasvun edellytyksiä sekä markkinoi seutua vetovoimaisena yritysympäristönä. Ladec neuvoo ja auttaa maksutta toiminta-alueensa (Asikkala, Hartola, Hollola, Iitti, Lahti, Orimattila, Padasjoki) yrittäjiä ja yrityksiä kaikissa yrityksen perustamiseen, kasvuun, kehittämiseen ja kansainvälistymiseen sekä Lahden seudulle sijoittumiseen liittyvissä asioissa. == Lähteet == == Aiheesta muualla == *Yrityksen sivusto * Valtion ja Lahden kaupunkiseudun välinen kasvusopimus 2013-2015, TEM 20.12.2013 Luokka:Lahtelaiset yritykset Luokka:Asikkala Luokka:Hartola Luokka:Hollola Luokka:Iitti Luokka:Orimattila Luokka:Padasjoki Luokka:Suomalaiset julkisomisteiset yhtiöt
Tie pimeään

Tie pimeään on Ossi Skurnikin ohjaama elokuva vuodelta 1962. Skurnik tunnetaan paremmin elokuvaleikkaajana, ja tämä jäi hänen ainoaksi ohjaustyökseen. ==Tuotanto== Elokuvan idea syntyi Tampereen asemalla aiemmin tapahtuneesta itsemurhasta. Neorealismin kaikuja sisältävä elokuva kuvattiin studioiden ulkopuolella. Repliikit on äänitetty jälkeenpäin. Skurnik kuvasi itse osan kohtauksista. Elokuva jäi raskaasti tappiolle, katsojamäärät olivat vuoden 1963 – jolloin elokuva pääsi varsinaiseen levitykseen – heikoimmat, eikä se saanut tavoiteltua valtionpalkintoa. Skurnik ei ohjannut muita elokuvia, eikä tuotantoyhtiön nimissä tehty muita elokuvia. Taustaa, viitattu 24.4.2014 ==Juoni== Elokuva kertoo lakitieteen ylioppilas Klaus Grahnista, joka suunnittelee täydellistä murhaa: Viikon tv-elokuvia, Tv-maailma, 16-17/2014 sivu16 ja hautoo yli-ihmisajatuksia. Väärennetyllä sekillä hän saa suuren rahasumman, mutta joutuu pakenemaan Tampereelle, kun hänet tunnistetaan. Murhattuaan Tampereen lähistöllä taksinkuljettajan hän palaa Helsinkiin, jossa hän tajuaa olevansa umpikujassa ja tulevaisuutensa menneen. Sisältöseloste, viitattu 24.4.2014 ==Arviot== Aikalaisarvioissa elokuvaa sai varsin kriittisen vastaanoton, minkä Paula Talaskivi (Helsingin Sanomat) tiivistää: "Tie pimeään ei ole lainkaan kehno 'pelin avaukseksi' kotimaisena filmityönä". Laimeaan innostukseensa hän pitää syynä aihetta ja etenkin sen käsikirjoituspohjaa, ja juuri käsikirjoituksen ongelmiin tarttuvat muutkin kriitikot. Sen ohella Yrjö Kemppi (Ilta-Sanomat) kuitenkin toteaa: "Näin yhtäkaikkisesti vakuuttavaa ohjaajaläpimurtoa - - en muista kotimaista elokuvaa taaksekäyden." Näyttelijätyö saa kiitosta kautta linjan. Lehdistöarvio, viitattu 24.4.2014 13 vuotta myöhemmän televisioesityksen yhteydessä elokuvan arvo kuitenkin jo nähdään. Mauri Taviola (Helsingin Sanomat 7.2.1976) kirjoittaa arviossaan: "Tie pimeään on tuotannollisesti, taidollisesti ja taloudellisesti vihje siitä, mitä suomalainen elokuva olisi voinut olla." Samoin vuonna 2014 eräs kriitikko katsoo, että elokuva kuvaa ihmisen pimeitä puolia raadollisemmin kuin missään muussa suomalaisessa elokuvassa, ja hän antaa elokuvalle täydet viisi tähteä. Myös Jarno Hiilloskorven roolityö ja realistiset miljöökuvat saavat kehut. ==Näyttelijät== == Lähteet == == Aiheesta muualla == *Hannu Björkbacka: Jarno Hiilloskorpi - näyttelijä, teatterinjohtaja, elokuvaohjaaja : Tie pimeään - Uusi aalto hyökyi suomifilmissäkin, Hannu Björkbackan kotisivu viitattu 24.4.2013 *Tie pimeään 1963 osa 1, Hannu Björbackan alun perin Filmihullussa julkaistu artikkeli *Tie pimeään 1963 osa 2, Hannu Björbackan alun perin Filmihullussa julkaistu artikkeli *17.3. Kino Suomi: Tie pimeään - Yle: elokuvaesittely Luokka:Suomalaiset rikoselokuvat Luokka:Suomalaiset psykologiset jännityselokuvat Luokka:Suomalaiset mustavalkoelokuvat Luokka:Vuoden 1962 suomalaiset elokuvat
Tiourea

Tiourea (CH4SN2) on orgaaninen yhdiste ja rakenteeltaan urean analogi. Ureasta se eroaa siten, että urean happiatomi on korvautunut rikkiatomilla. Yhdistettä käytetään muun muassa orgaanisissa synteeseissä valmistettaessa väri- ja lääkeaineita, metalliteollisuudessa ja tekstiiliteollisuudessa. ==Ominaisuudet== Huoneenlämpötilassa tiourea on ulkomuodoltaan valkoisia kiteitä. Yhdiste liukenee hyvin veteen ja poolisiin orgaanisiin liuottimiin kuten etanoliin. Poolittomiin orgaanisiin liuottimiin se on liukenematon. Tiourealla on kaksi tautomerista muotoa. Tionimuoto, jossa hiili on sitoutunut kaksoissidoksella rikkiatomiin ja iminotiolimuoto, jonka rakenteessa kaksoissidos on hiili- ja typpiatomien välillä. Näistä tionimuoto on stabiilimpi.Bernd Mertschenk, Alfons Knott & Wolfgang Bauer: Thiourea and Thiourea Derivatives, Ullmann's Encyclopedia of Industrial Chemistry, John Wiley & Sons, New York, 2013. Viitattu 24.4.2013 Kuumennettaessa emäksisissä liuoksissa tiourea reagoi hajoamalla vetykarbonaateiksi, sulfideiksi ja ammoniumhydroksidiksi. aldehydien kanssa se reagoi muodostamalla N-hydroksialkyylitioureajohdannaisia, jotka kondensoituvat helposti hartseiksi. Akroleiinin kanssa reaktio voi olla hyvin kiivas Viitattu 24.4.2014. Klooriketonien, diketonien, hydroksiketonien ja dikarboksyylihappojen estereiden kanssa tiourea kondensoituu helposti muodostaen typpeä ja rikkiä sisältäviä heterosyklisiä yhdisteitä. Urean tavoin tiourea muodostaa hiilivetyjen kanssa inkluusioyhdisteitä ja komplekseja monien metalliyhdisteiden kanssa. Tiourea ärsyttää voimakkaasti hengitysteitä ja silmiä. Yhdiste voi olla syöpää aiheuttava eli karsinogeeninen. ==Valmistus ja käyttö== Ensimmäisen kerran tioureaa valmistettiin kuumentamalla ammoniumtiosyanaattia, joka hajoaa kuumennettaessa tioureaksi. Teollisesti tioureaa valmistetaan kuitenkin pääasiallisesti kalsiumsyanamidista ja vetysulfidista. Reaktiossa kalsiumsyanamidi muodostaa syanamidia, joka reagoi vetysulfidin kanssa. Tioureaa käytetään valmistettaessa heterosyklisiä ryhmiä sisältäviä väri- ja lääkeaineita. Tällaisia ovat esimerkiksi levamisoli, sulfatiatsoli ja eräät kefalosporiinit. Muita yhdisteen käyttökohteita ovat käyttö valokuvauskemikaalina, kopiopaperin valmistus, polymeerien vulkanointia kiihdyttävänä yhdisteenä, apuaineena tekstiilien, kuten silkin, käsittelyssä, metallipintojen käsittelyyn kuparin jalostuksessa ja pinnoitettaessa muita metalleja kuparilla elektrolyyttisesti ja kullan ja hopean erottamiseen uuttamalla mineraaleista. ==Lähteet== == Aiheesta muualla == Luokka:Orgaaniset yhdisteet
Kupera kulma

Kupera kulma tarkoittaa geometriassa kulmaa, joka on suurempi kuin oikokulma, mutta joka mahtuu täyden kulman sisälle, eli on suuruudeltaan 180° ja 360° väliltä. Oikokulmaa pidetään koverien- ja kuperien kulmien välisenä rajakulmana, joka ei kuulu kumpaakaan. Sen sijaan täysi kulma katsotaan joskus kuuluvan kuperiin kulmiin. Kuperan kulman eksplementtikulma on kovera kulma. == Kuperien kulmien mitta-arvoja == Riippuen käytettävästä mitta-asteikosta, kupera kulma α on suuruudeltaan (täysi kulma on mukana) * 180^\circ < \alpha \le 360^\circ (asteina), kun täysi kulma on 360°. * 200 < \alpha \le 400 gon, kun täysi kulma on 400 gon. * \pi < \alpha \le 2\pi (rad), kun täysi kulma on 2\pi. == Trigonometriset arvot == Kun α on kupera kulma, saavat trigonometriset funktiot seuraavia arvoja (täysi kulma on mukana, lähde kaikissa ) * -1 \le \sin \alpha \le 0. * -1 < \cos \alpha \le 1. * -\infty < \tan \alpha < \infty, mutta \tan \alpha e 0. * -\infty < \cot \alpha < \infty. * -\infty < \sec \alpha \le -1 tai 1 \le \sec \alpha < \infty. * -\infty < \csc \alpha \le -1. == Katso myös == * nollakulma * terävä kulma * suora kulma * tylppä kulma == Lähteet == Luokka:Kulma
Nollakulma

Nollakulma on geometriassa kulma, jossa kulman kylkien väliin ei jää tilaa eli sen suuruus on 0°. Nollakulma on pienin terävä kulma. File:Angulo045.svg|Kulma on 45° ja se alkaa sulkeutua. File:Angulo015.svg|Kulma pieneni 30° ja on nyt 15°. File:Angulo000.svg|Kulma pieneni 15° ja on nyt 0° eli nollakulma. Nollakulman komplementtikulma on suora kulma, sen suplementtikulma on oikokulma ja eksplementtikulma on täysi kulma. Nollakulman käyttäminen herättää kysymyksen, voiko negatiivisia kulmia käyttää samalla tavalla kuin käytetään negatiivisia lukuja aritmetiikassakin. Kulmakäsite voidaan laajentaa suuremmillekin kulmille kuin täydelle kulmalle (eli 360°), jolloin kääntyvä kulman kylki alkaan tehdä uutta kierrosta. Jos liikkuva kulman kylki palaa takaisin ja pienenee, saavuttaa se lopulta nollakulman asennon ja voi jatkaa kääntymistä samaan suuntaan. Tällöin kulmalle voidaan määritettää negatiivisia kulman arvoja. == Nollakulman mitta-arvoja == Riippuen käytettävästä mitta- asteiksosta, nollakulma on suuruudeltaan * 0^\circ (asteina), kun täysi kulma on 360°. * 0 gon, kun täysi kulma on 400 gon. * 0 (rad), kun täysi kulma on 2\pi. == Trigonometriset arvot == Nollakulman trigonometristen funktioiden arvoja (lähde kaikissa ): * \sin 0 = 0. * \cos 0 = 1. * \tan 0 = 0. * \cot 0 (ei määritelty). * \sec 0 = 1. * \csc 0 (ei määritelty). == Katso myös == * tylppä kulma * kovera kulma * kupera kulma == Lähteet == === Viitteet === Luokka:Kulma
Mimosa (maalaus)

Mimosa on taiteilija Alvar Cawénin öljyvärimaalaus paperille vuodelta 1914. Kooltaan maalaus on 70 × 54 cm, ja se kuuluu Ateneumin taidemuseon Hallonbladin kokoelmiin. Alvar Cawénin tuotannossa kubismia alkoi esiintyä vuonna 1913 luonnonmuotojen varovaisena tyylittelynä. Hän oli tämän vuosikymmenen alkuvuosina opiskellut ja omaksunut kubismiakin Pariisissa sinne suuntautuneilla opintomatkoillaan. Mimosa on maalattu Pariisissa vuonna 1914. Tässä voimakkain syksyn värein toteutetussa maalauksessa Cawén säilyttää alkuperäisen aiheen tunnistettavuuden muodon, rakenteen ja värienkin osalta. Asetelman keskeisiä esittäviä tekijöitä ovat peili, hedelmät, pöytä, taustaverho ja kannu. Hän yhdistää orgaanisia ja geometrisia muotoja tilaa jäsentävästi sekä kuvaa valon himmenemisen syvyysvaikutelmaa luodakseen edestä taakse. Alvar Cawénin kubismi loi maalaukseen rytmistä rakennetta ja hierarkiaa, toi uusia ulottuvuuksia sekä tuki ja jäsensi niitä. Hän sai myönteisimmän vastaanoton silloisista suomalaisista kubisteista kriitikoilta. Mimosa oli yksi hänen syksyllä 1914 Suomen Taiteilijain näyttelyyn tuomistaan kubistisista maalauksista, ja se ostettiin sieltä heti Ateneumin taidemuseon kokoelmiin. Cawénia kiiteltiin siitä, että hän näytti, että "kubismikasvi voi kehittyä kauniiksi myös Suomen ilmanalassa". ==Lähteet== ==Aiheesta muualla== * Suomen Kansallisgallerian sivut: Kokoelmat: Mimosa. Luokka:Asetelmat Luokka:Ateneumin kokoelmat Luokka:Kubistiset maalaukset Luokka:Suomalaiset maalaukset
Kevin Trapp

Kevin Trapp (s. 8. heinäkuuta 1990) on saksalainen jalkapallomaalivahti, joka edustaa Eintracht Frankfurtia. Hän on kotimaansa lisäksi pelannut myös Ranskassa Paris Saint-Germainin joukkueessa. Hänen kasvattajaseuransa on 1. FC Kaiserslautern. Trapp on oikeajalkainen. == Ura == === Seurajoukkueura === Ammattilaisuransa Kaiserslauternissa aloittanut Trapp teki debyyttinsä elokuussa 2008 Saksan cupin ottelussa Carl Zeiss Jenaa vastaan. Kaiserslauternin pudottua Bundesliigasta Trapp siirtyi liigaan nousseeseen Eintracht Frankfurtiin, jossa hän nousi ykkösmaalivahdiksi. Kaudella 2013–2014 Trapp torjui täydet minuutit kaikissa Eintrachtin 34 otteluissa. === Maajoukkueura === Trapp on pelannut useissa Saksan nuorten maajoukkueissa. Alle 21-vuotiaiden maajoukkueessa hän pelasi yksitoista ottelua. Saksan A-maajoukkueessa hän on pelannut viisi ottelua: kesäkuussa 2017 Tanskaa, marraskuussa 2017 Ranskaa ja maaliskuussa 2018 Brasiliaa vastaan, syyskuussa 2020 Kansojen liigan ottelussa Espanjaa vastaan ja marraskuussa 2020 Tšekkiä vastaan. Hän kuului Saksan joukkueeseen maanosaliittojen cupissa 2017 ja MM- kilpailuissa 2018 mutta ei päässyt kummassakaan turnauksessa pelaamaan. == Lähteet == * http://www.transfermarkt.co.uk/en/kevin- trapp/profil/spieler_45672.html === Viitteet === == Aiheesta muualla == Luokka:Saksalaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Sammalluura

Sammalluura (Grallaria chthonia) on uhanalainen luurien heimoon kuuluva varpuslintu. Sammalluuraa on tavattu vain Venezuelan länsiosissa alueella, josta neljä näytettä kerättiin vuosina 1955 ja 1956. Lajista ei ole tehty havaintoja vuoden 1956 jälkeen, ja sen populaatio on luultavasti hyvin pieni. Se on luokiteltu äärimmäisen uhanalaiseksi. ==Lähteet== Luokka:Luurat Luokka:Uhanalaiset linnut
Mohamed Diamé

Mohamed Diamé (s. 14. kesäkuuta 1987) on ranskalaissyntyinen senegalilainen jalkapalloilija. Hän edustaa qatarilaista Al Ahlia, jonne hän siirtyi vuonna 2019 pelattuaan kymmenen vuotta Englannissa. Hän on pelipaikaltaan keskikenttäpelaaja. Diamé on kuulunut myös Senegalin jalkapallomaajoukkueeseen. == Ura == === Seurajoukkueura === Créteilissä Ranskassa syntynyt ranskalaisen äidin ja senegalilaisen isän lapsi Diamé aloitti ammattilaisuransa RC Lensin kakkosjoukkueessa. Vuonna 2007 hän siirtyi Espanjan alasarjoissa pelaavaan CD Linaresiin, jonka jälkeen Diamén uudeksi seuraksi tuli Segunda Divisiónin Rayo Vallecano. Rayon aikana Espanjan suurseurat Real Madrid CF ja FC Barcelona sekä Englannin suurseura Arsenal FC olivat kiinnostuneita Diamésta, mutta vuonna 2009, vain yhden Rayo-kauden jälkeen hän siirtyi Valioliigan Wigan Athleticiin. Diamé oli Wiganin aikanaan yksi joukkueen avainpelaajista. Vuonna 2012 hän siirtyi Valioliigaan nousseeseen West Ham Unitediin, vaikka moni muukin suurempi joukkue oli kiinnostunut Diamésta. Pelattuaan kaksi vuotta lontoolaisseurassa Diamé siirtyi niin ikään Valioliigassa pelanneeseen Hull Cityyn syksyllä 2014. Vuonna 2016 hän siirtyi Newcastle Unitediin ja 2019 qatarilaiseen Al Ahliin. === Maajoukkueura === Vuonna 2011 Diamé pelasi ensimmäisen pelinsä Senegalin jalkapallomaajoukkueessa. Hän olisi voinut valita maajoukkueekseen myös äitinsä kotimaan Ranskan. Kesällä 2012 Diamé kuului yhtenä kolmesta yli- ikäisestä pelaajasta Senegalin joukkueeseen kesäolympialaisissa. Hän pelasi turnauksessa Senegalin kaikki neljä ottelua. Hän kuului Senegalin joukkueeseen myös Afrikan-mestaruuskilpailuissa 2012, joissa pelasi kolme ottelua ja 2017, jolloin pelasi yhden ottelun. == Lähteet == * http://www.national-football- teams.com/player/42803/Mohamed_Diame.html * http://www.transfermarkt.co.uk/en/mohamed- diame/profil/spieler_70950.html?from=direktErgebnis === Viitteet === Luokka:Senegalilaiset jalkapalloilijat Luokka:Vuonna 1987 syntyneet Luokka:Elävät henkilöt
Ekoanarkismi

Ekoanarkismi eli ekologinen anarkismi (myös viheranarkismi) on anarkismin muoto, jossa sen yhteiskuntafilosofisiin käsitteisiin yhdistetään ekologiaa ja se laajennetaan koskemaan myös luontoa sekä eläimiä. Ekonarkismissa painotetaan ympäristöongelmia ja ympäristötietoisuutta, tarkoituksena on luoda uusi ekologisesti kestävällä pohjalla oleva yhteiskunta. Ekologisen anarkismin käytännön toiminta perustuu usein suoraan toimintaan. == Historia == Varhaisimpina ekoanarkistisina ajattelijoina pidetään yhdysvaltalaista Henry Thoreauta, joka 1800-luvun puolivälissä kehitti kansalaistottelemattomuuden käsitteen, sekä saman vuosisadan lopussa vaikuttanutta ranskalaista Élisée Reclusta. Myös kirjailija Leo Tolstoin ajatuksiin perustuvalla tolstoilaisuudella on ollut vaikutusta ekologiseen anarkismiin. 1800–1900-lukujen vaihteessa liike keräsi kannatusta erityisesti Ranskassa ja Espanjassa. Merkittävimpiä 1900-luvun filosofeja olivat muun muassa amerikkalainen libertaristi Murray Bookchin sekä ranskalainen kristillinen anarkisti Jacques Ellul. Tunnetuimpia viime vuosikymmenten toimijoita ovat olleet Eläinten vapautusrintama ja Maan vapautusrintama. == Anarkoprimitivismi == Ekoanarkismista on kehittynyt vielä radikaalimpi suuntaus anarkoprimitivismi, jossa mukaan kaikki tieteen ja teknologian saavutukset pitäisi hylätä ja palata mahdollisimman luonnonmukaiseen elämäntapaan.Green Anarchy Anarchism.net. Viitattu 24.4.2014. == Lähteet == Ekoanarkismi
Antonio Fuoco

Antonio Fuoco (s. 20. toukokuuta 1996 Cosenza, Italia) on italialainen rata- autoilija.Antonio Fuoco Driver DB Fuoco kuuluu Ferrarin nuorten kuljettajien akatemiaan. ==Ura== Fuoco aloitti karting-uransa nelivuotiaana ja kilpaili eri Euroopan mestaruuskilpailuissa. Hän pääsi KF2-luokkaan vuonna 2012, jossa hän sijoittui kolmanneksi WSK Euro Series- ja neljänneksi CIK-FIA European KF2 Championship -luokissa. Vuonna 2013 Fuoco aloitti kilpauransa siirtyen Formula Renault Alps -sarjaan. Hän saavutti kuusi voittoa, viisi paalupaikkaa, viisi nopeinta kierrosta ja yhdeksän palkintokorokesijoitusta voittaen koko sarjan mestaruuden. Samana vuonna hän ajoi kaksi kilpailua Eurocup Formula Renault -sarjassa, jossa hän saavutti yllättäen yhden paalupaikan. Vuonna 2014 Fuoco siirtyi Euroopan Formula 3 -sarjaan. Hän voitti kauden aikana kaksi kilpailua sijoittuen sarjan viidenneksi. Vuonna 2015 Fuoco kilpaili GP3-sarjassa Carlin- tallin autolla. Hän saavutti kaksi kakkossijaa ja 88 pistettä sijoittuen sarjan loppupisteissä kuudenneksi. Fuoco jatkoi sarjassa kaudella 2016 vaihtaen Trident-talliin. Toisella kaudellaan hän voitti kilpailut Britanniassa ja Saksassa. Hän keräsi kaiken kaikkiaan 157 pistettä ja sijoittui pisteissä kolmanneksi. Kaudeksi 2017 Fuoco siirtyi Formula 2 -sarjaan. Hän ajoi Prema Racing -tallissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Carlin ESP FEA 8 ESP SPR 4 AUT FEA 2 AUT SPR Kesk. GBR FEA 18 GBR SPR 23 HUN FEA 8 HUN SPR Kesk. BEL FEA 4 BEL SPR Kesk. ITA FEA Kesk. ITA SPR 11 RUS FEA 6 RUS SPR 4 BHR FEA 9 BHR SPR 5 ABU FEA 7 ABU SPR 2 88 6. 2016 Trident ESP FEA 4 ESP SPR 3 AUT FEA 5 AUT SPR 3 GBR FEA 3 GBR SPR 1 HUN FEA 2 HUN SPR 10 GER FEA 1 GER SPR 15† BEL FEA 4 BEL SPR 2 ITA FEA 8 ITA SPR 3 MAL FEA 8 MAL SPR Kesk. ABU FEA 16 ABU SPR 17 157 3. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2017 Prema Racing BHR FEA 9 BHR SPR 11 ESP FEA 13 ESP SPR Kesk. MON FEA 11 MON SPR 10 AZE FEA Kesk. AZE SPR 12 AUT FEA 3 AUT SPR 5 GBR FEA 16 GBR SPR 12 HUN FEA Kesk. HUN SPR 17 BEL FEA 3 BEL SPR 7 ITA FEA 1 ITA SPR 3 JER FEA 3 JER SPR 5 ABU FEA DSQ ABU SPR 11 98 8. 2018 Charouz Racing System BHR FEA 17 BHR SPR 12 AZE FEA 3 AZE SPR DNS ESP FEA 10 ESP SPR 7 MON FEA 8 MON SPR 1 FRA FEA 4 FRA SPR 4 AUT FEA 3 AUT SPR 4 GBR FEA 3 GBR SPR Kesk. HUN FEA 3 HUN SPR 17 BEL FEA 17 BEL SPR 19 ITA FEA DSQ ITA SPR 10 RUS FEA 6 RUS SPR 9 ABU FEA 7 ABU SPR 1 141 7. == Lähteet == Luokka:Italialaiset autourheilijat Luokka:GP3-kuljettajat Luokka:Vuonna 1996 syntyneet Luokka:Elävät henkilöt
Kutveleen kanava

Kutvele on avokanava Saimaalla Ruokolahden ja Taipalsaaren rajalla Etelä- Karjalassa. Se on kaivettu Kyläniemen tyveen sen kapeimman kohdan poikki. Kanava on 90–100 metriä leveä ja 250 metriä pitkä. Kanavassa kulkee laivaväylä, jonka syväys on 2,4 metriä. Kanava katkaisi Kyläniemen saareksi, jonne ei kulkenut enää tietä. Yhteysliikenne hoituu nykyään Kyläniemen lossilla, jonka reitti on 450 metriä pitkä. Lossia käyttää noin 20–30 vakituista asukasta, 400 kesäasukasta sekä kesäkausien matkailijat . Vaikka saari kuuluukin Taipalsaarelle, ei saaren länsipäästä ole tieyhteyttä kirkonkylälle. Kanavassa käy virtaus, joka tuo Suur-Saimaan pohjoispuoliset vedet Kyläniemen eteläpuolelle. Suur-Saimaan päävirtaus käy kuitenkin Kyläniemen länsipuolelta Rastinvirrassa. == Historiaa == Kanava kuuluu niin sanottuihin Suvorovin kanaviin, jotka rakennettiin osana linnoitustyötä vahvistamaan venäläisten kohteiden puolustusta. Pikkuvihan (1742–1743) jälkeen Ruotsin ja Venäjän välinen raja kulki eteläisen Saimaan halki niin, että Puumalansalmi jäi Ruotsin puolelle. Tämä hankaloitti venäläisen puolustusta ja kaupankäyntiä, sillä venäläiset joutuivat maksamaan tullia Puumalassa. Siksi keisarinna Katariinalle ehdotettiin Puumalan ohittavan kanavaketjun rakentamista Suur-Saimaan ja Pihlajaveden välille. Rakennustyöt aloitettiin vuonna 1791. Kutveleen kanavaa rakennettiin vuosina 1792–1793 ja rakentamiseen osallistui satoja työntekijöitä. Kanavan rannat muurattiin muotoonsa hakatuista luonnonkivistä ja kanavan ympäristöön piilotettiin puolustuslaitteita hankaloittamaan ruotsalaisten navigoimista niissä sota- aikana. Kanava menetti puolustuksellisen merkityksensä Suomen sodan (1808–1809) jälkeen, kun valtionraja siirtyi muualle. Kanavasta tuli 100 metriä pitkä ja noin 10 metriä leveä. Kanavaa laajennettiin 1900-luvun alussa (1902). Kanavan pituudeksi mainitaan yli 200 metriä. Kanavan molemmilla rannoilla korotettiin kivimuurausta 2,5 metriin vedenpinnasta, ja maalla muurit olivat kaksi metriä leveät. Vuosina 1949–1950 suoritettiin laajennustöitä ja viimeinen laajennus suoritettiin vuonna 1977. Alkuperäisen kanavan rakenteita ei ole säilynyt laajennustöissä. == Lähteet == == Aiheesta muualla == Luokka:Suvorovin sotakanavat Luokka:Suur-Saimaan alue Luokka:Varsinainen Saimaa Luokka:Ruokolahden rakennukset ja rakennelmat Luokka:Taipalsaaren rakennukset ja rakennelmat Luokka:Ruokolahden liikenne Luokka:Taipalsaaren liikenne